પાકિસ્તાનની શક્તિશાળી જાસૂસી સંસ્થા ISI ના પ્રમુખ લેફ્ટનન્ટ જનરલ રિજવાન અખ્તરને તેમના સમયગાળા કરતા વહેલા નિવૃત્તિ આપી દેવાય તેવી શક્યતાઓ છે. સૂત્રો દ્વારા આ જાણકારી આપવામાં આવી છે. આવતા સપ્તાહે ISI માં થનાર આ ફેરબદલીને ભારત દ્રારા કરાયેલ સર્જીકલ સ્ટ્રાઈક સાથે જોડીને જોવામાં આવી રહી છે. અત્યંત ગુપ્ત રીતે હાથ ધરાયેલ આ સર્જીકલ સ્ટ્રાઈકની જાણ પાકિસ્તાની જાસૂસી સંસ્થાને પણ ના થતા તેના પર અનેક શંકાઓ ઉઠી રહી છે.